Pete Postlethwaite

Peter «Pete» William Postlethwaite, Oficial del Imperiu Británicu (Warrington, Cheshire, Inglaterra, 16 de febreru de 1946 – Shropshire, Inglaterra, 2 de xineru de 2011), foi un actor británicu.

 Biografía 
Nació en Warrington, Cheshire (Inglaterra), siendo'l cuartu fíu de Mary (Geraldine de soltera) y William Postlethwaite. Formóse nel St. Mary's University College, en Londres, y demientres un tiempu pensó en convertise en sacerdote. Finalmente dedicóse a la educación, enantes de decidise polos escenarios en la Bristol Old Vic Theatre School.

Postlethwaite entamó la so carrera nel Everyman Theatre, xunto a Bill Nighy, Jonathan Pryce, Sher Antonio y Julie Walters, cola que tuvo un romance a lo llargo de la segunda metá de la década de los setenta.The Coronation of Pete Postlethwaite

Trabayó habitualmente como actor teatral, destacando'l so papel protagonista na obra Scaramouche Jones. Trabayó igualmente cola compañía británica Royal Shakespeare Company y n'obres como A Midsummer Night's Dream o Every Man and His Humour.

Diose a conocer internacionalmente en 1993 al interpretar a Giuseppe Conlon na película En el nombre del padre, de Jim Sheridan. Por esti trabayu foi candidatu a un Óscar al meyor actor de repartu. La película, nomada tamién al Óscar a la meyor película, ta basada nos casos de los Cuatro de Guildford y los Siete de Maguire.

Steven Spielberg describiólu como «el meyor actor del mundu» depués de trabayar con él en El mundo perdido: Parque Jurásico II y Amistad, dambes en 1997. Tamién participó en películes como The Usual Suspects (1995) y Romeo + Julieta (1996).

Ente les sos últimes películes destaquen Solomon Kane (2009), Inception (2010), The Town (2010) o Furia de titanes (2010), remake de la película de 1981 del mesmo nombre.

En 2004 nomáronlu oficial de la Orden del Imperiu Británico, y en 2006 foi nomáu Doctor honoris causa de la Universidá de Liverpool.

En 2008 protagonizó la película, en clave de documental, The Age of Stupid. Trata sobre'l calentamientu global antropoxénicu a través d'un drama con elementos documentales y dellos dibuxos humorísticos. Postlethwaite fizo'l papel d'un vieyu que vive nel mundu arruináu del añu 2055. Observa los reportaxes del dañu causáu poles aiciones humanes y plantéase la entruga: «¿por qué tener fecho nada pa evitalo?». 

 Premios 
 Añu  Premiu  Categoría  Trabayu  Resultáu 1993 Premios Óscar Meyor actor de repartu En el nombre del padreCandidatu  1994 Premios BAFTA  Meyor actor de televisión Martin ChuzzlewitCandidatu 1995 National Board of Review Awards Meyor repartu The Usual SuspectsGanador 1997 Premios Saturn Meyor actor de repartu El mundo perdido: Parque Jurásicu IICandidatu 1999Premios BAFTA  Meyor actor de televisión Lost for WordsCandidatu 2000Premios BAFTA  Meyor actor de televisión The SinsCandidatu 2002 Premios TMA (Theatrical Management Association) Meyor actor  Scaramouche JonesCandidatu 2003 Theatregoers' Choice Awards Meyor interpretación en solitario Scaramouche JonesGanador 2010 Washington DC Area Film Critics Association Awards Meyor repartu  InceptionCandidatuThe TownGanador 2011 Broadcast Film Critics Association Awards Meyor repartu The TownCandidatu

 Referencies 

Enllaces esternos

Categoría:Actores y actrices del Reinu Xuníu
Categoría:Persones d'Inglaterra
Categoría:Wikipedia:Mantenimientu:Persones ensin plantía nym